# data[].attributes.body
https://www.casadellibro.com/libro-camins-de-llibertat/9788468325156/3081408

https://www.youtube.com/watch?v=XhoC-_IAkh8&ab_channel=LluctuberElBooktuber

# data[].attributes.attachment_link.readable_text
Us ha passat mai que us heu sentit invisibles? Heu tingut algun cop l'horrible sensació que el noi que desitjaríeu que us mirés no us veu perquè formeu part del paisatge? Heu volgut plorar quan aquest noi us parla però us tracta amb la mateixa distància, fredor i indiferència com ho faria amb la caixera del supermercat? I, posats a endevinalles, us ha passat, potser, que us miri el noi equivocat? El que no us agrada, el que d'un dia per l'altre s'ha fet íntim dels vostres amics, apareix a totes les festes i ara és a totes les xarxes i a tots els mòbils? El noi que, no se sap com, acaba seient sempre al vostre costat. A mi sí. I aquest és el començament de la història que vaig viure l'estiu dels meus disset anys, al cim del Pirineus, abans d'endinsar-me en un passat familiar desconegut i inquietant.

# data[].attributes.attachment_link.title
CAMINS DE LLIBERTAT | MAITE CARRANZA | Grupo EDEBÉ | Casa del Libro

# data[].attributes.attachment_link.description
El libro CAMINS DE LLIBERTAT de MAITE CARRANZA en Casa del Libro con los mejores precios y envíos gratis

# data[].attributes.body
"Camins de llibertat" és una novel·la emotiva i inspiradora que combina elements d'aventura, misteri, història d'amor i història del nostre país amb un toc d'humor que fa la lectura amena i entretinguda. Reconec que no soc un lector al qual li agradin les novel·les d'amor i, sent completament sincers, el llibre no m'ha agradat perquè la història es desenvolupava massa lentament i l'argument no m'ha enganxat. No obstant això, recomano completament aquesta novel·la a joves i adults que gaudeixen de relats de misteri, amor i història.

# data[].attributes.body
Després de trobar la tomba del seu besavi, l'Alèxia i en David descobreixen una antiga cabana que va servir com a refugi durant la guerra. En lloc de simplement tornar a casa amb un nou coneixement, decideixen convertir la cabana en un petit museu dedicat als passadors i als que van lluitar per la llibertat i al besavi de l'Alèxia.

# data[].attributes.body
Alèxia: Alèxia és la protagonista i narradora de la història. Té disset anys i, al començament del llibre, està immersa en les preocupacions de l'adolescència, especialment amb el noi que li agrada. Al llarg de la novel·la, Alèxia passa d'una adolescent que es preocupa per qüestions superficials a una jove que adquireix una comprensió més profunda de la vida. A mesura que descobreix la història del seu besavi i els sacrificis dels passadors durant la Guerra Civil i la Segona Guerra Mundial, es converteix en una persona més valenta, generosa i compromesa.

David: David és el noi pel qual Alèxia està enamorada al començament de la novel·la. Al principi sembla inabastable i indiferent, però la seva personalitat es va revelant a mesura que avança la història. Al llarg de la novel·la, el David es converteix en un aliat i suport per l'Alèxia. La seva curiositat per la història del besavi de l'Alèxia i el seu interès per ajudar-la fan que la seva relació evolucioni a una amistat profunda i significativa.

Besavi de l'Alèxia

Descripció: Encara que mai apareix directament en la història, el besavi és un personatge clau, ja que la seva història és el fil de la trama. La seva història es revela a través de les investigacions de l'Alèxia on es descobreix que no va morir al front el 1939, sinó que va continuar la seva lluita fins al 1944, ajudant els perseguits pels nazis a fugir cap a França.

Kilian: És un personatge que, com Alèxia, es troba al campament del Pirineu durant l'estiu. És un noi que, en contraposició a David, sembla mostrar un interès immediat per Alèxia. Kilian es converteix en un interès amorós per Alèxia, complicant la seva situació emocional.

# data[].attributes.body
"Camins de llibertat" se situa entre el 1936 i 1944. La protagonista de la història és l'Alèxia, una jove de disset anys. Al començament de la novel·la, sembla que la seva única preocupació és el noi que li agrada, en David, qui no li fa cas. Tanmateix, a mesura que avança la història, descobrim que l'Alèxia és valenta i compromesa.

Durant l'estiu, l'Alèxia fa de monitora en un campament al Pirineu i la seva àvia li encarrega una missió molt important: trobar la tomba del seu besavi, qui, segons sospita, no va morir al front el 1939, sinó més tard, el 1944, en algun lloc als Pirineus. El cos mai no es va trobar. Al llarg de la novel·la, l'Alèxia intenta resoldre misteris i misteris del seu besavi, a la vegada que intenta enamorar al David. Però no tot serà camí de flors, perquè els dubtes i els misteris faran difícil saber qui era el seu besavi (cosa que no s'arriba a saber fins al final del llibre). A més a més, apareix en Kilian, qui no fa més que intentar conquistar a l'Alèxia, separant-la del seu estimat i assetjant-la com un boig.

El fil de la història segueix al voltant del seu besavi, trobant pistes i amagatalls on va estar, descobrint que es feia passar per moltes persones alhora, però salvant a moltes persones de la guerra civil pels anomenats "Camins de Llibertat". Al final del llibre, el David acaba confessant el seu amor per l'Alèxia (una part preciosa del llibre), i ella descobreix tota la història del seu besavi, tornant amb la seva àvia i explicant-li tot el que ha passat.

# data[].attributes.body
Maite Carranza és una escriptora i guionista catalana nascuda a Barcelona el 25 de febrer de 1958. És coneguda per les seves obres de literatura infantil i juvenil, així com els seus guions a la televisió. Va estudiar Antropologia a la Universitat de Barcelona i, des de llavors, ha publicat més de quaranta llibres, quasi tots traduïts a altres idiomes. Carranza ha rebut nombrosos premis literaris, com el Premi Nacional de Literatura Infantil i Juvenil al 2011 per la seva obra "Paraules emmetzinades". Les seves històries sovint exploren temes com l'adolescència, la identitat i les relacions familiars, barrejant realitat i fantasia.